Nanna Broch

Nanna Broch (født 22. oktober 1879 i Horten, død januar 1971 i Oslo) var født i et borgerlig miljø i Horten som datter av kjøpmann Joh. Anton Zincke Broch og hans danskfødte hustru Fanny. Hun var en av de første jentene som tok middelskoleeksamen der i byen, og ble student 1901. I 1910–11 var hun ved «Soziale Frauenschule» i Berlin. I 1919 ble hun ansatt som boliginspektør ved Oslo helseråd, en stilling hun skulle ha i 26 år. Dette arbeidet ga henne førstehåndskunnskap om de elendige boforholdene på Oslos østkant, og var bakgrunnen for hennes sterke engasjement i boligsaken og i arbeidet for å bedre arbeidsfolks levekår, et arbeid som blant annet ga seg uttrykk i Østkantutstillingen og i «De husvilles forening».

I 2022 annonserte Oslo Byes Vel en satsing på blå skilt om fortjenstfulle kvinner i forbindelse med kvinnedagen. Blant 222 forslag ble Broch og 11 andre kvinner valgt ut.Her er kvinnene som hedres med blå skilt i bybildet, Aftenposten, 8. mars 2022

 Galleri 
Bildene er tatt av Nanna Broch ca. 1930 og er fra Oslo Museums samlinger.

 Referanser 

 Litteratur 
 Bing, Morten 2001: Østkanthjemmene og Østkantutstillingen. Oslo

 Eksterne lenker 

 Nanna Broch og Østkantutstillingen, Riksarkivets sider på Flickr
 Digitalt fortalt: «Nanna Broch og Østkantutstillingen» (skrevet av Iselin B. Nerland, Riksarkivet) (besøkt 30. mars 2012)

Kategori:Norske politikere
Kategori:Norske fotografer
Kategori:Sosialarbeidere
Kategori:Personer fra Horten kommune
Kategori:Fødsler i 1879
Kategori:Dødsfall i 1971
Kategori:Personer begravet på Horten kirkegård